《代收泪就长路诗》
南北朝·刘铄

耸辔高陵曲，挥袂广川濆。黄尘昏白日，悲风起浮云。

萧条万里别，契阔三秋分。时往从朝露，年来惊夕氲。

徘徊去芳节，依迟从远军。

作者简介：（431—453）南朝宋宗室。彭城人，字休玄。宋文帝第四子。九岁封南平王。后为豫州刺史。刘劭杀宋文帝，以为中军将军。柳元景军至，劭挟铄同战。及平，宋孝武帝迎铄入军营。毒杀之。谥穆。